|  |  |  |
| --- | --- | --- |
| 1 9 7 6  2 0 1 5 |  | 145.szám2015. ***február*** |
| Abonyi Horgász  Egyesület |

##### Az Abonyi Horgász Egyesület Vezetősége 2015. március 8-án (vasárnap) de. 09 órára, az Abonyi Közösségi házba (Abony Jókai u. bejárat a DREHER Söröző melletti kapun; parkolni a Kossuth téri parkolóban lehet), hívja össze az egyesület éves rendes

***K Ö Z G Y Ű L É S É T***

***N A P I R E N D:***

1. Vezetőség beszámolója a 2014. években végzett munkájáról,

Zárszámadás és a 2015. évi költségvetés előterjesztése

Ea: Molnár Károly elnök

1. Felügyelő Bizottság beszámolója a 2014. évben végzett munkáról.

Ea: Jász Zoltán bizottsági tag

1. Fegyelmi Bizottság beszámolója a 2014. évben végzett munkáról.

Ea: Lipák István bizottság elnöke

1. Együttes vita 1-3 pontok felett. (hozzászólások)
2. Válaszadás.
3. Zárószavazás a vezetőség beszámolójáról, a 2014. évi zárszámadás

és a 2015. évi költségvetési javaslatról.

1. Alapszabály módosítás és szavazás

Ea: Molnár Károly elnök

1. Vezetőségi tagok választása (FB elnök, Vezetőségi tag, FB és Fegyelmi bizottsági póttag) és szavazás
2. Egyebek

Tájékoztatjuk horgásztársainkat, hogy ha a Közgyűlés határozatképtelen, akkor még ugyanazon a napon új közgyűlést hívunk össze és az már határozatképes lesz, létszámtól függetlenül, kivéve az alapszabály 15.§.(6) a-f-ig tárgykörökben (ide tartozik a vezetőségi tagok választása és az Alapszabály módosítás). Közgyűlésen a megjelenés kötelező. A hiányzásról az igazolást május 31-ig lehet leadni.

Az tervezett alapszabály módosítás (egységes szerkezetben) az Egyesület weblapján ([www.abonyhorgasz.hu](http://www.abonyhorgasz.hu)) letölthető lesz legkésőbb a közgyűlés megelőző 10. nap.

H Í R E K – K Ö Z L E M É N Y E K

Kérjük horgásztársainkat, hogy személyi jövedelemadójuk 1%-át egyesületünk részére ajánlják fel. Az erre vonatkozó nyilatkozat kitöltésekor a kedvezményezett adószámaként a következőket jelöljék meg: **19832395-1-13. Kedvezményezett neve: Abonyi Horgász Egyesület 2740 Abony Nagykőrösi u. 47.** Mindenkinek köszönjük a felajánlást!

**Fogási mennyiségek változása II.**

**A Vezetőség 2015.02.14-i ülésén további kisebb módosítást végzett a fogási lehetőségekkel kapcsolatban. Most újra egységes szerkezetben leírjuk a 2015-re vonatkozó előírásokat. A teljes 2015-től életbe lépő horgászrend mind a weblapon, mind pedig a vízparton olvasható lesz az elkövetkező napokban.**

*Felnőtt éves területi engedéllyel rendelkezők esetén:* Napi 2, heti 3 db és évi 35 db ponty.

**Más méretkorlátozás alá eső halfajokból napi 2-2 (heti 4 db), de összesen legfeljebb napi 5 db méretkorlátozás alá eső hal, amúrból, csukából, süllőből, balinból, harcsából évi 10 - 10 db**. Évente max 100 kg hal fogható a méretkorlátozás alá eső fajokból, mely összsúlyba a harcsa nem számít bele. Tavainkon az amúr méretkorlátozás alá esetik. 5 kg feletti ponty nem vihető el. A koi ponty (színes ponty) elvitele tilos! Egyéb halból napi 3 kg, heti 6 kg és éves 20 kg fogható, kivéve a busa. 10 cm-nél kisebb csalihalból legfeljebb napi 15 db-ot.

*Ifi éves területi engedéllyel rendelkezők esetén*: Napi , heti 2 db és évi 18 db ponty.

**Más méretkorlátozás alá eső halfajokból napi 1-1 (heti 2 db), de összesen legfeljebb napi 3 db méretkorlátozás alá eső hal, amúrból, csukából, süllőből, balinból, harcsából évi 5 -5 db.** Évente max 50 kg hal fogható a méretkorlátozás alá eső fajokból, mely összsúlyba a harcsa nem számít bele. Tavainkon az amúr méretkorlátozás alá esetik. 5 kg feletti ponty nem vihető el. A koi ponty (színes ponty) elvitele tilos! Egyéb halból napi 1,5 kg, heti 3 kg és éves 10 kg fogható, kivéve a busa. 10 cm-nél kisebb csalihalból legfeljebb napi 15 db-ot.

**Rendezvényterv (versenynaptár 2015, évre)**

**2015. május 03-án** I. Városi Évadnyitó Nyílt Horgászverseny

**2015. május 25-én** / vasárnap/, Gyermeknapi horgászverseny 8-14 éves gyermekek részére. + családi nap a tóparton

**2015. június 20-án** NYÍLT pontyfogó verseny és főzőverseny (egész napos rendezvény)

**2015. augusztus 22-23-án** Nyilt Éjszakai verseny az Egyesület I-III. számú horgásztavain

**2015. Szeptember 6-a** I. Felnőtt Csapat horgászverseny (4 fős) és Hal – és Vadételfőző verseny

**Tagfelvétel**: Tóth Béla, Kincses Attila, Varga Rudolf, Szabó Norbert, Matusinka István, Tomcsányi Sándor Pál, Moha Laci, Gyapjas László, Murvai Ferenc, Tóth Ágoston Tibor, Csáki Tibor, Csáki József, Retkes Tamás, Bevíz Attila, Angyal László, Szarvas Sándor, Mestyán István János

**Közösségi munka:** minden hónap első szombatján 07.00-tól 13.00-ig

Eső, ünnep vagy munkanap esetén a következő szombat.

2015. február18.

Abonyi Horgász Egyesület